KOMISIJOS REGLAMENTAS (EB) Nr. 1310/2005
2005 m. rugpjūčio 10 d.
nustatantis minimalią išdžiovintų slyvų gamintojams mokėtiną kainą ir pagalbos džiovintų slyvų gamybai dydį 2005-2006 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač jo 6b straipsnio 3 dalį ir 6c straipsnio 7 dalį,
kadangi:
(1)
2003 m. rugpjūčio 29 d. Komisijos reglamento (EB) Nr. 1535/2003, nustatančio išsamias Tarybos reglamento (EB) Nr. 2201/96 dėl pagalbos perdirbtiems vaisių ir daržovių produktams schemas taikymo taisyklių (2) 3 straipsnio 1 dalies d punkte nustatytos džiovintų slyvų prekybos metų datos.
(2)
1999 m. kovo 3 d. Komisijos reglamento (EB) Nr. 464/1999, nustatančio išsamias Tarybos reglamento (EB) Nr. 2201/96 dėl pagalbos priemonių džiovintoms slyvoms (3) taikymo taisykles 3 straipsnyje yra nurodyti produktai, kuriems nustatoma minimali kaina ir pagalba, minėto reglamento 2 straipsnyje nurodomi šiems produktams keliami reikalavimai.
(3)
Todėl reikia nustatyti minimalią išdžiovintų slyvų kainą ir pagalbos džiovintų slyvų gamybai dydį 2005-2006 prekybos metams, laikantis Reglamento (EB) Nr. 2201/96 atitinkamai 6b ir 6c straipsniuose numatytų kriterijų.
(4)
Šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2005-2006 prekybos metams Reglamento (EB) Nr. 2201/96 6a straipsnio 2 dalyje minima minimali kaina yra 1 935,23 eurų už toną išdžiovintų d’Ente slyvų gamintojo grynojo svorio.
2005-2006 prekybos metams pagal Reglamento (EB) Nr. 2201/96 6a straipsnio 1 dalį pagalbos gamybai suma yra 784,97 eurų už toną džiovinimui skirtų slyvų grynojo svorio.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 10 d.